b"\n_START_ARTICLE_\nCasa al carrer de Sant Ferriol, 6\n_START_SECTION_\nDescripci\xc3\xb3\n_START_PARAGRAPH_\n\xc3\x89s una casa entre mitgeres de planta rectangular i teulat a dues aig\xc3\xbces. Disposa de baixos, avui molt modificats per ser ocupats per locals comercials i dos `pisos superiors. El primer t\xc3\xa9 un ampli balc\xc3\xb3, amb dues portes d'acc\xc3\xa9s i una finestra al mig. Aquestes tres obertures estan emmarcades per uns entaulaments sostinguts per motllures ornades amb petits motius florals incerts dins un cercle. El pis superior disposa de dos balcons i finestra central. Aquestes tres obertures estan decorades per franges d'estuc imitant pilastres i capitells.\n_START_SECTION_\nHist\xc3\xb2ria\n_START_PARAGRAPH_\nEl barri de Sant Ferriol va comen\xc3\xa7ar com un barri extramurs. On avui hi ha botigues hi havia corts de porcs, xais i fins i tot cavalls i bous. Durant el segle XIX es tira endavant el projecte d'urbanitzaci\xc3\xb3 de Pla\xc3\xa7a Clar\xc3\xa0 i del Firal o Passeig d'en Blay; les muralles varen ser aterrades i es comen\xc3\xa7\xc3\xa0 a donar forma urban\xc3\xadstica al carrer que fins aleshores havia estat extramurs. Es basteix la capella dedicada al Sant que es troba al final del carrer; molts casals seran bastits de nova planta i altres seran profundament renovats."